RAZPISNA DOKUMENTACIJA

JAVNI RAZPIS ZA sofinanciranje športa v občini kamnik ZA LETO 2026

**Obseg:**

Javni razpis

Številka: 671-0001/2026

Datum: 15. 1. 2026

Na podlagi 91. člena Zakona o športu (Uradni list RS, št. 29/17, 21/18 – ZNOrg, 82/20, 3/22 – ZDeb in 37/24 – ZMat-B), 7. in 8. člena Odloka o vrednotenju športnih programov v Občini Kamnik (Uradni list RS, št. 11/18, 14/19, 82/19, 132/20 in 1/24) in Odloka o proračunu občine Kamnik za leto 2026 (Uradni list RS, št. 109/25), Občina Kamnik objavlja naslednji

# JAVNI RAZPIS

# ZA SOFINANCIRANJE ŠPORTA V OBČINI KAMNIK ZA LETO 2026

# 

1. Izvajalec javnega razpisa:

Občina Kamnik, Glavni trg 24, 1240 Kamnik.

1. Predmet javnega razpisa, višina razpisanih sredstev in pravna podlaga:

Predmet javnega razpisa je sofinanciranje izvajanja športnih programov v občini Kamnik v skladu z Letnim programom športa v Občini Kamnik za leto 2026.

Pri postopku dodeljevanju sredstev se bodo upoštevale določbe Zakona o integriteti in preprečevanju korupcije (Uradni list RS, št. 69/11 – uradno prečiščeno besedilo, 158/20, 3/22 – ZDeb in 16/23 – ZZPri).

Vrednost razpoložljivih sredstev za izvedbo Javnega razpisa za sofinanciranje športa v občini Kamnik je določena v Odloku o proračunu Občine Kamnik za leto 2026 (Uradni list RS, št. 109/25) in v Letnem programu športa v občini Kamnik za leto 2026.

Vrednotenje vlog bo izvedeno na podlagi Odloka o vrednotenju športnih programov v Občini Kamnik (Uradni list RS, št. 11/18, 14/19, 82/19, 132/20 in 1/24).

1. Predmet javnega razpisa in predviden obseg finančnih sredstev:

**RAZPISANE SO NASLEDNJE VSEBINE ŠPORTNIH PROGRAMOV V VIŠINI DO 355.000 € (PP 8100):**

**Prostočasna športna vzgoja predšolskih otrok do 6 let (od l. 2020 in mlajši)**

1. drugi športni programi PŠV

* sofinanciranje 60-urnih športnih programov PŠV.

**Prostočasna športna vzgoja šolskih otrok**

1. drugi športni programi PŠV:

* sofinanciranje 60-urnih športnih programov PŠV v dveh starostnih skupinah (od 6. do 11. leta: letnik 2020 – 2015; od 12. do 15. leta: letnik 2014 - 2011).

**Prostočasna športna vzgoja mladine**

1. drugi športni programi PŠV:

* sofinanciranje 60-urnih športnih programov PŠV v starostni skupini (od 15. do 19. leta: letnik 2011 – 2007).

**Športna vzgoja otrok s posebnimi potrebami**

1. drugi športni programi PŠV:

* sofinanciranje 30-urnih športnih programov PŠV v dveh starostnih skupinah (od 6. do 11. leta: letnik 2020 – 2015; od 12. do 15. leta: letnik 2014 - 2011).

**Športna vzgoja mladine s posebnimi potrebami**

1. drugi športni programi PŠV:

* sofinanciranje 60-urnih športnih programov PŠV v starostni skupini od 15. do 19. leta: letnik 2011 - 2007).

**Športna vzgoja otrok usmerjenih v kakovostni in vrhunski šport:**

1. športni programi KŠ otrok (MDE/MDI):

* sofinancira se do 240-urni program v starostni skupini 12 in 13 let.

1. športni programi KŠ otrok (SDE/SDI):

* sofinancira se do 280-urni program v starostni skupini 14 in 15 let.

**Športna vzgoja mladine usmerjene v kakovostni in vrhunski šport:**

1. športni programi KŠ mladine (MME/MMI):

* sofinancira se do 320-urni program v starostni skupini 16 in 17 let.

1. športni programi KŠ mladine (SME/SMI), razen če s tekmovalnim sistemom NPŠZ ni drugače določeno:

* sofinancira se do 320-urni program v starostni skupini 18 in 19 let.

**Kakovostni šport:**

1. športni programi odraslih (ČI/ČE):

* sofinancira se do 320-urni program.

**Vrhunski šport:**

1. športni programi vrhunskega športa mladine in odraslih:

* sofinancira se do 560-urni program.

**Šport invalidov:**

1. športni programi za odrasle:

* - sofinancira se 60-urni program.

1. športni programi odraslih s tekmovalno vsebino:

* sofinancira se do 320-urnega programa.

**Športna rekreacija:**

1. rekreativni programi za odrasle:

* sofinancira se 60-urni program za odrasle v starosti do vključno 65 let (letnik 1961 in mlajši).

**Šport starejših:**

1. rekreativni programi za odrasle:

* sofinancira se 60-urni program za odrasle v starosti nad 65 let (letnik 1961 in starejši).

**Razvojne in strokovne naloge v športu**

1. strokovno izpopolnjevanje v športu:

* sofinancira se programe strokovnega izpopolnjevanja.

**Delovanje društev in zvez na nivoju lokalne skupnosti:**

1. delovanje društev:

* - sofinancirajo se materialni stroški društev.

1. delovanje zvez društev:

* sofinancira se delovanje organizacije športnikov.

Športni programi, ki so v celoti financirani iz javnih sredstev, so za uporabnika brezplačni. V primeru delnega sofinanciranja športnih programov iz javnih sredstev mora izvajalec Letnega programa športa stroške, ki jih krijejo vadeči, sorazmerno zmanjšati.

Na področju kakovostnega in vrhunskega športa se upoštevajo uradno potrjeni tekmovalni sistemi. V skladu z veljavnim dokumentom »Pogoji, pravila in kriteriji za registriranje in kategoriziranje športnikov v Republiki Sloveniji« in 32. členom Zakona o športu (Uradni list RS, št. 29/17, 21/18 – ZNOrg, 82/20, 3/22 – ZDeb in 37/24 – ZMat-B) se upoštevajo starostne kategorije za športnike starosti od vključno 12 do vključno 50 let v obeh spolih, ki so opredeljene v tekmovalnih pravilnikih Mednarodne športne federacije in posledično Nacionalnih panožnih športnih zvezah.

Ne glede na prejšnji odstavek se upošteva tudi starostne kategorije za športnike mlajše od 12 let, vendar ne mlajši od 10 let, v olimpijskih športnih disciplinah individualnih športnih panog, pri katerih lahko na svetovnih prvenstvih v članski kategoriji nastopajo športniki mlajši od 18 let.

**RAZPISANE SO NASLEDNJE ŠPORTNE IN PROMOCIJSKE PRIREDITVE TER POSPEŠEVANJE ŠPORTA V VIŠINI DO 30.000 € (PP 8101):**

1. športne prireditve lokalnega pomena:

* sofinancira se stroške organizacije in izvedbe prireditve/ev.

1. športne prireditve občinskega pomena:

* sofinancira se stroške organizacije in izvedbe prireditve/ev.

1. športne prireditve državnega ali rekreativnega pomena, ki imajo širši družbeni pomen;

* sofinancira se stroške organizacije in izvedbe prireditve/ev.

1. športne prireditve mednarodnega pomena:

* sofinancira se stroške organizacije in izvedbe prireditve/ev.

1. udeležba športnikov na velikih mednarodnih športnih tekmovanjih (oz. odpravah) v preteklem letu:

* sofinancira se udeležba športnikov na mednarodnih tekmovanjih v preteklem letu.

1. priznanja športnikom in športnim delavcem:

* sofinancira se stroške organizacije in izvedbe prireditve ter stroški priznanj (v višini do 4.500 €)

**RAZPISANO JE SOFINANCIRANJE NAJEMOV OBJEKTOV V VIŠINI DO 20.000 € (PP 8102):**

Dodatna sredstva za sofinanciranje športnih površin ali objektov (PP 8102) so namenjena izbranim izvajalcem LPŠ, ki na območju občine nimajo zagotovljenih prostorskih kapacitet za izvajanje redne športne vadbe vsaj devet (9) mesecev na leto. Izvajalci, ki imajo na območju občine na voljo ustrezne športne objekte za tekmovanja (op.: ne velja za mednarodna tekmovanja), do omenjenih sredstev niso upravičeni. Sredstva bodo na podlagi priznanih točk programom športne vzgoje otrok in mladine, usmerjenih v kakovostni in vrhunski šport, razdeljena društvom, ki zadostujejo omenjenim pogojem. Na razpisu izbranim izvajalcem LPŠ, ki se jim prizna dodatno sofinanciranje športnih površin ali objektov, se skupni seštevek točk v neolimpijskih športih korigira s korekcijskim faktorjem 0,5.

**RAZPISANA SO SREDSTVA ZA ŠOLSKI ŠPORT V VIŠINI DO 15.000 € (PP 8105)**

**Šolska športna tekmovanja na in nad občinskem/osnovnem nivoju;**

* sofinanciranje koordinacije, organizacije in izvedbe šolskih športnih tekmovanj;
* sofinanciranje 20-urnega programa vadbe za ekipe oz. tekmovalce, ki se udeležijo šolskih športnih tekmovanj;
* sofinanciranje udeležbe ekip oz. tekmovalcev na področnih, regijskih in državnih ŠŠT;
* sofinanciranje delovanja PC ŠŠT, do 1.500 €.

1. Splošni pogoji, ki jih morajo izpolnjevati izvajalci:

Na razpisu za sofinanciranje programov športa lahko kandidirajo izvajalci športne dejavnosti, in sicer:

* zavodi s področja VIZ-vzgoje in izobraževanja (vrtci, osnovne in srednje šole);
* športna društva in klubi, zveze športnih društev, zavodi, zasebniki ali druge organizacije, ki so na podlagi zakonskih predpisov registrirane za opravljanje dejavnosti na področju športa v skladu s Standardno klasifikacijo dejavnosti (t.j. 93.120 – dejavnost športnih klubov, 93.190 – druge športne dejavnosti).

Športna društva in njihova združenja imajo pod enakimi pogoji pri izvajanju športnih programov v občini Kamnik prednost pred drugimi izvajalci programov športa.

Izvajalci, ki kandidirajo na razpisu, morajo izpolnjevati naslednje pogoje:

* se pravočasno prijavijo na javni razpis;
* imajo sedež v občini Kamnik in v njej pretežno izvajajo svojo športno dejavnost (pogoj ne velja za tiste izvajalce, katerih člani imajo stalno bivališče v občini Kamnik in kandidirajo za sofinanciranje udeležbe na velikih mednarodnih športnih prireditvah);
* so pred objavo javnega razpisa najmanj dve leti registrirani za opravljanje dejavnosti na področju športa skladno z Zakonom o društvih (Uradni list RS, št. 64/11 – uradno prečiščeno besedilo in 21/18 – ZNOrg);
* imajo zagotovljene materialne, prostorske, kadrovske in organizacijske pogoje za uresničevanje načrtovanih športnih programov;
* imajo zagotovljeno redno vadbo najmanj 35 tednov v letu (v obsegu vsaj 60 ur letno), razen v primeru, ko kandidirajo s programi razvojnih in strokovnih nalog v športu (obseg izvajanja posameznega programa je opredeljen v Odloku o vrednotenju športnih programov v občini Kamnik);
* imajo urejeno evidenco o članstvu, o plačani članarini in o registriranih tekmovalcih,
* imajo poravnane finančne obveznosti do Občine Kamnik,
* sofinancirajo se le tiste vsebine (programi, prireditve…), ki niso predmet sofinanciranja pri drugih javnih razpisih Občine Kamnik in jih ne sofinancirajo drugi sofinancerji.

1. Posebni pogoji javnega razpisa:

Sofinanciranje dejavnosti klubov in društev (PP 8100)

Vsakemu izbranemu izvajalcu se v letu 2026 prizna:

* v programu »drugi športni programi PŠV: od 6. do 11. leta« se po spolu priznata po dve (2) vadbeni skupini;
* v ostalih športnih programih: največ ena (1) vadbena skupina po spolu v vsakem razpisanem športnem programu, ki jo izvajalec utemelji z dokazilom o nastopanju v ustreznem tekmovalnem sistemu NPŠZ (Nacionalna panožna športna zveza).

Sofinanciranje stroškov najemov na področju športa (PP 8102)

Dodatna sredstva za sofinanciranje športnih površin ali objektov (PP 8102 – sof. stroškov najemov na področju športa) so namenjena izbranim izvajalcem LPŠ, ki na območju občine nimajo zagotovljenih prostorskih kapacitet za izvajanje redne športne vadbe vsaj devet (9) mesecev na leto. Izvajalci, ki imajo na območju občine na voljo ustrezne športne objekte za tekmovanja (op.: ne velja za mednarodna tekmovanja), do omenjenih sredstev niso upravičeni. Sredstva bodo na podlagi priznanih točk programom športne vzgoje otrok in mladine, usmerjenih v kakovostni in vrhunski šport razdeljena društvom, ki zadostujejo omenjenim pogojem.

Sredstva za šolski šport (PP 8105)

Za sofinanciranje športnih programov VVZ, OŠ in SŠ (PP 8105 – sredstva za šolski šport) se lahko prijavijo le zavodi s področja VIZ (t.j. zavodi s področja vzgoje in izobraževanja: vrtci, osnovne in srednje šole), ki so na podlagi zakonskih predpisov registrirani za opravljanje javnih služb in zavodi, ki so na podlagi zakonskih predpisov registrirane za opravljanje dejavnosti na področju športa v skladu s Standardno klasifikacijo dejavnosti (t.j. 93.120 – dejavnost športnih klubov, 93.190 – druge športne dejavnosti).

Pospeševanje in promocija športa – PRIREDITVE (PP 8101)

Pri športnih prireditvah lokalnega pomena lahko vsak izvajalec prijavi **največ dve (2) prireditvi**. Enako prireditev lahko prijavi samo en (1) izvajalec.

Pri športnih prireditvah občinskega, državnega in/ali mednarodnega pomena lahko izvajalec prijavi **največ eno (1) prireditev**. Enako prireditev lahko prijavi samo en (1) izvajalec.

Izvajalci lahko prijavijo organizacijo in izvedbo športnih prireditev, ki bodo izvedene v letu 2026.

Pospeševanje in promocija športa – UDELEŽBA NA MEDNARODNIH ŠPORTNIH PRIREDITVAH (PP 8101)

Pri udeležbi na mednarodnih športnih prireditvah lahko izvajalec prijavi največ **tri (3)** udeležence alpinističnih odprav v tuja gorstva ali ekipo; ali največ **dva (2)** udeleženca velikih mednarodnih športnih prireditev ali največ **dva (2)** športnika, ki nastopata za nacionalne športne selekcije. Na tekmovanja 4. ranga se lahko prijavi tudi ekipo. Udeležba na mednarodnih športnih prireditvah se medsebojno izključuje.

Izvajalci lahko prijavijo udeležbo športnikov na tistih velikih mednarodnih športnih prireditvah, katerih so se udeležili v obdobju od 1. 1. 2025 do 31. 12. 2025 (v preteklem letu).

1. Rok za prijavo in način prijave:

**Rok za prijavo je do vključno 13. 2. 2026.**

Vlogo na javni razpis je mogoče oddati elektronsko in sicer izključno preko spletne aplikacije ŠPOKA.

Vlagatelji se morajo pred oddajo vloge obvezno registrirati v aplikacijo.

Vlagatelji lahko podatke, ki so potrebni za registracijo prevzamejo na Občini Kamnik, Glavni trg 24, 1240 Kamnik, soba 48 v času uradnih ur. Vloga, ki ne bo oddana na način, določen v tem razpisu bo s sklepom zavržena. Občina Kamnik lahko vse dokumente, vezane na javni razpis, vroča v elektronski obliki na elektronski naslov, ki ga je prijavitelj navedel v vlogi, če prijavitelj s tem soglaša.

1. Poraba sredstev:

Izvajalci športnih programov morajo dodeljena sredstva črpati v proračunskem letu 2026.

1. Navedba oseb, pooblaščenih za dajanje informacij in izvedba informativne delavnice:

Informacije in navodila za sodelovanje pri razpisu dobijo predlagatelji pri:

Tjaša Urankar, telefon: 01 8318 249

Franci Kramar, telefon: 051 390 361

**Dne 27. 1. 2026 ob 17.00 uri bo v sejni sobi št. 61/II. nadstropje Občine Kamnik, Glavni trg 24, 1240 Kamnik**, izvedena informativna delavnica na temo Javnega razpisa in postopka prijave, kamor so vabljeni vsi zainteresirani.

1. Obravnava vlog in rok, v katerem bodo izvajalci obveščeni o izidu javnega razpisa:

Odpiranje prispelih vlog bo opravila komisija za šport. V primeru nepopolnih vlog oziroma vlog s pomanjkljivo dokumentacijo bo komisija v roku osem (8) dni od zaključka odpiranja vlog vlagatelje pozvala, da vlogo v roku osmih (8) dni po prejemu zahteve za dopolnitev dopolnijo.

V kolikor vloga v postavljenem roku ne bo dopolnjena, bo le-ta s sklepom zavržena. Pravočasno prispele in popolne vloge bodo ovrednotene.

Prijavljeni izvajalci bodo z odločbo o izidu razpisa obveščeni o sprejeti odločitvi komisije za šport. Zoper odločbo je možno podati ugovor županu občine najkasneje v roku osmih (8) dni po prejemu odločbe. Z izbranimi izvajalci bo župan Občine Kamnik sklenil pogodbe o sofinanciranju. Če izbrani izvajalec ne podpiše pogodbe v roku osem (8) dni od prejema pogodbe v podpis, se šteje, da je umaknil vlogo za sofinanciranje.

V postopku vrednotenja vlog bodo uporabljene tudi javnoveljavne zbirke podatkov na področju športa, ki jih določa zakon.

Številka: 671-0001/2026

Datum: 15. 1. 2026

Matej Slapar

Župan